# Josep Burch i Ventós

Josep Burch i Ventós (La Vall de Bianya, ca. 1863 - Girona, 1 de febrer de 1939) fou un sacerdot i escriptor català.

## Biografia

Va néixer al voltant del 1863 en la casa pairal coneguda com el «Mas Riba», que pertanyia al municipi de Sant Pere Despuig. Era fill d'Eusebi Burch i de Concepció Ventós.
L'any 1889 fou nomenat capellà coadjutor a Blanes i el 1891 fou traslladat a l'església de Sant Feliu de Girona. El 1897 obtingué el benefici residencial de la parròquia de Sant Esteve d'Olot. A la ciutat d'Olot formà part de la directiva del Centre Catòlic com a conciliari i fou director i col·laborador del setmanari catòlic El Deber, el qual defensava la unió de les dretes i criticava el naturalisme, les teories evolucionistes, el cinema, l'ensenyament laic, la piscina i altres idees considerades dissolvents o contràries a la moral catòlica.
A més de la seva contribució al periòdic olotí, Josep Burch va escriure alguns llibres i articles d'història i política relacionats amb el catolicisme i el carlisme, moviment en el qual va militar. Defensà el regionalisme i la col·laboració dels carlins amb altres partits catòlics. L'any 1919 es va traslladar a Badalona, on va ser breument redactor en el periòdic Monarquia Cristiana, però hi va deixar de col·laborar quan es produí l'Assemblea Tradicionalista de Badalona, partidària de Vázquez de Mella i Dalmacio Iglesias i de la política anticatalanista de la Unió Monàrquica Nacional.
Morí a Girona durant la Guerra Civil espanyola, l'1 de febrer de 1939, en el seu domicili del carrer Barcelona núm. 49, a causa d'un bombardeig de la ciutat.
El seu germà Joaquim Burch i Ventós († 1909) va ser alcalde de Capsec, i la seva germana Maria Pilar Burch i Ventós (1860-1930), superiora general de la Congregació de Filles de María Immaculada d'Olot.

## Obres

* Datos para la historia del tradicionalismo político durante nuestra Revolución (Barcelona, 1909)
* La voz de la Iglesia y la unión de los católicos (Olot, 1910)
* Ideario del tradicionalista. Primer volumen. Artículos de varios autores (1922)
* Ideario Neo-Tradicionalista (1923)

### Articles

* Sobre política tradicionalista (La Revista Quincenal, n. 49, 1919)
* Crisis del jaimismo (La Revista Quincenal, n. 54, 1919)
* Magisterio de Balmes en política (La Revista Quincenal, n. 57, 1919)

## Referències

* ↑ «El "Mas Riba" de Vianya». Diario de Gerona, 13-06-1917, pàg. 3.
* ↑ «Jose Burch y Ventos». España, Provincia de Gerona, registros municipales, 1566-1956. FamilySearch.
* 1 2 «Certificat de defunció de Josep Burch i Ventós». Registre Civil de Girona, 122, pàg. 30. Arxivat de l'original el 2018-01-31 [Consulta: 17 juliol 2017]. Arxivat 2018-01-31 a Wayback Machine.
* ↑ «Clero de la diócesis». La Lucha, 13-09-1891, pàg. 3.
* ↑ «Noticias locales y regionales». Diario de Gerona, 06-11-1897, pàg. 4.
* ↑ «Cortamos de El Deber de Olot». El tradicionalista, 01-02-1906, pàg. 3.
* ↑ «Datos para la historia del Tradicionalismo Político durante nuestra revolución». La regeneración: revista quincenal de acción católica, 08-05-1909, pàg. 12.
* ↑ «El centenari del número mil del setmanari olotí El Deber a la vitrina del mes». elgarrotxi.cat, 04-02-2016. Arxivat de l'original el 2018-01-31. [Consulta: 11 maig 2017].
* ↑ «Centenari del número mil del setmanari olotí ‘El Deber’». Xarxa d'Arxius Comarcals (XAC), 29-02-2016.
* ↑ Ferrer i Dalmau, Melchor. Historia del tradicionalismo español, Vol. XXIX. Sevilla: Editorial Católica Española S.A., 1960, p. 292.
* ↑ «Bibliografía: La voz de la Iglesia y la unión de los católicos». El Deber, 26-08-1911, pàg. 12-13.
* ↑ Ferrer i Dalmau, Melchor. Historia del tradicionalismo español, Vol. XXIX. Sevilla: Editorial Católica Española S.A., 1960, p. 294.
* ↑ «Notícies». El Deber, 14-08-1920, pàg. 11.
* ↑ «Fallecidos de Girona». En Recuerdo de Todas las Víctimas.
* ↑ «Crónica general». Diario de Gerona, 19-06-1909, pàg. 7.
* ↑ «Noticias regionales». Diario de Gerona, 05-02-1895, pàg. 4.
* ↑ «Necrología». Diario de Gerona, 09-09-1930, pàg. 2.
* ↑ «Bibliografía: La Voz de la Iglesia y la Unión de los Católicos». La regeneración: revista quincenal de acción católica, 15-10-1910, pàg. 11-12.
* ↑ Ferrer i Dalmau, Melchor. Historia del tradicionalismo español, Vol. XXIX. Sevilla: Editorial Católica Española S.A., 1960, p. 308.
* ↑ «Notícies». El Deber, 10-03-1923, pàg. 16.
* ↑ «La Revista Quincenal». Diario de Alicante, 21-01-1919, pàg. 1.
* ↑ «Bibliografía». La Actualidad Financiera, 16-04-1919, pàg. 12.
* ↑ «Revista de revistas: España». Cervantes, 10-1919, pàg. 145.

## Enllaços externs

* Primers anys de El Deber (Badalona, 11 de maig del 1928)
* Hemeroteca digital d'El Deber